《奉和圣制暇日与兄弟同游兴庆宫作应制》
唐代·张说

汉武横汾日，周王宴镐年。何如造区夏，复此睦亲贤。

巢凤新成阁，飞龙旧跃泉。棣华歌尚在，桐叶戏仍传。

禁籞氛埃隔，平台景物连。圣慈良有裕，王道固无偏。

问俗兆人阜，观风五教宣。献图开益地，张乐奏钧天。

侍酒衢樽满，询刍谏鼓悬。永言形友爱，万国共周旋。

作者简介：张说(667年～730年) 唐代文学家，诗人，政治家。字道济，一字说之。原籍范阳（今河北涿县），世居河东（今山西永济），徙家洛阳。